ਮੁੰਬਈ, 9 ਮਾਰਚ
ਰਿਕਾਰਡਾਂ ਦੇ ਬਾਦਸ਼ਾਹ ਸਚਿਨ ਤੇਂਦੁਲਕਰ ਨੂੰ ਭਾਰਤੀ ਖੇਡਾਂ ਦਾ ਸਭ ਤੋਂ ਪ੍ਰਭਾਵਸ਼ਾਕਤੀ ਚੁਣਿਆ ਗਿਆ ਹੈ। ‘ਸਪੋਰਟਸ ਇਲਸਟਰੇਟਿਡ’ ਨਾਮੀ ਰਸਾਲੇ ਦੀ ਪ੍ਰਭਾਵਸ਼ਾਲੀ ਵਿਅਕਤੀਆਂ ਦੀ ਸਾਲਾਨਾ ਸੂਚੀ ਵਿਚ ਖੇਡਾਂ ਨਾਲ ਜੁੜੇ 50 ਵਿਅਕਤੀ ਸ਼ਾਮਲ ਹਨ ਅਤੇ ਇਨ੍ਹਾਂ ਵਿਚ ਸਚਿਨ ਦਾ ਨਾਂ ਚੋਟੀ ‘ਤੇ ਹੈ।
ਸਚਿਨ ਤੋਂ ਬਾਅਦ ਆਈ.ਪੀ.ਐਲ. ਦੇ ਮੁਖੀ ਲਲਿਤ ਮੋਦੀ ਦਾ ਨਾਂ ਹੈ ਜਦੋਂ ਕਿ ਤੀਜੇ ਨੰਬਰ ‘ਤੇ ਫੋਰਸ ਇੰਡੀਆ ਦੇ ਮਾਲਕ ਅਤੇ ਸ਼ਰਾਬ ਦੇ ਕਾਰੋਬਾਰੀ ਵਿਜੈ ਮਾਲਿਆ ਹਨ। ਇਸ ਫਹਿਰਿਸਤ ਵਿਚ ਕੇਂਦਰੀ ਖੇਤੀ ਮੰਤਰੀ ਅਤੇ ਆਈ.ਸੀ.ਸੀ. ਦੇ ਭਾਵੀ ਮੁਖੀ ਸ਼ਰਦ ਪਵਾਰ ਚੌਥੇ, ਭਾਰਤੀ ਕ੍ਰਿਕਟ ਟੀਮ ਦੇ ਕਪਤਾਨ ਮਹਿੰਦਰ ਸਿੰਘ ਧੋਨੀ ਪੰਜਵੇਂ ਅਤੇ ਭਾਰਤੀ ਕ੍ਰਿਕਟ ਬੋਰਡ ਦੇ ਪ੍ਰਧਾਨ ਸਸ਼ਾਂਕ ਮਨੋਹਰ ਛੇਵੇਂ ਨੰਬਰ ‘ਤੇ ਹਨ। ਭਾਰਤੀ ਖੇਡਾਂ ਦੇ ਇਨ੍ਹਾਂ 50 ਪ੍ਰਭਾਵਸ਼ਾਲੀ ਵਿਅਕਤੀਆਂ ‘ਚੋਂ ਕੁਝ ਨੂੰ ਸੋਮਵਾਰ ਰਾਤ ਇੱਥੇ ਸਨਮਾਨਤ ਕੀਤਾ ਗਿਆ। ਇਨ੍ਹਾਂ ‘ਚ ਸਚਿਨ ਤੇਂਦੁਲਕਰ, ਸੂਚੀ ਵਿਚ 50ਵੇਂ ਨੰਬਰ ‘ਤੇ ਰਹੀ ਟੈਨਿਸ ਸਟਾਰ ਸਾਨੀਆ ਮਿਰਜ਼ਾ, 41ਵੇਂ ਨੰਬਰ ‘ਤੇ ਰਹੇ ਓਲੰਪਿਕ ਸੋਨ ਤਮਗਾ ਜੇਤੂ ਨਿਸ਼ਾਨੇਬਾਜ਼ ਅਭਿਨਵ ਬਿੰਦਰਾ, 48ਵੇਂ ਨੰਬਰ ‘ਤੇ ਰਹੇ ਚਰਚਿਲ ਬ੍ਰਦਰਜ਼ (ਫੁਟਬਾਲ) ਟੀਮ ਦੇ ਮਾਲਕ ਚਰਚਿਲ ਅਲੇਪਾਓ ਤੇ 49ਵੇਂ ਨੰਬਰ ਵਾਲੇ ਡੈਪੋ ਸਪੋਰਟਸ ਟੀਮ ਦੇ ਮਾਲਕ ਸ੍ਰੀਨਿਵਾਸ ਡੈਂਪ ਸ਼ਾਮਲ ਹਨ। ਤੇਂਦੁਲਕਰ ਨੇ ਇਸ ਮੌਕੇ ਕਿਹਾ, ”ਮੈਂ ਮੁਲਕ ਲਈ ਕ੍ਰਿਕਟ ਖੇਡਣੀ ਚਾਹੁੰਦਾ ਹਾਂ। ਮੈਂ ਇਸ ਸੁਪਨੇ ਨੂੰ ਜੀਅ ਰਿਹਾ ਹਾਂ ਅਤੇ ਦੋ-ਤਿੰਨ ਪੀੜ੍ਹੀਆਂ ਨਾਲ ਖੇਡਿਆ ਹਾਂ। ਮੈਂ ਟੀਮ ਦਾ ਖਾਸ ਮੈਂਬਰ ਬਣਨਾ ਚਾਹੁੰਦਾ ਹਾਂ ਅਤੇ ਅਜਿਹਾ ਹੋਇਆ ਹੈ।”
ਸਚਿਨ ਨੇ ਕਿਹਾ ਕਿ ਇਕ ਰੋਜ਼ਾ ਕ੍ਰਿਕਟ ਦਾ ਪਹਿਲਾ ਦੋਹਰਾ ਸੈਂਕੜਾ ਜੜਨ ‘ਤੇ ਉਸ ਨੂੰ ਹਾਲੇ ਵੀ ਮੁਬਾਰਕਾਂ ਮਿਲ ਰਹੀਆਂ ਹਨ। ਉਸ ਨੇ ਕਿਹਾ, ”ਦੋਹਰਾ ਸੈਂਕੜਾ (ਇਕ ਰੋਜ਼ਾ ਵਿਚ) ਜੜਨ ਨੂੰ ਕਈ ਸਾਲ ਲੱਗ ਗਏ। ਮੈਂ ਬਹੁਤ ਖੁਸ਼ ਹਾਂ। ”ਅਭਿਨਵ ਬਿੰਦਰਾ ਨੇ ਵੀ ਇਸ ਮੌਕੇ ਹਾਜ਼ਰੀਨ ਦੇ ਸਵਾਲਾਂ ਦੇ ਜਵਾਬ ਦਿੱਤੇ। ਇਹ ਪੁੱਛੇ ਜਾਣ ‘ਤੇ ਕਿ ਭਾਰਤ ਲਈ ਪਹਿਲਾ ਓਲੰਪਿਕ ਸੋਨ ਤਮਗਾ ਜਿੱਤਣ ਦੇ ਬਾਵਜੂਦ ਉਹ ਖੁਦ ਨੂੰ ਕਿਵੇਂ ਸ਼ਾਂਤ ਅਤੇ ਇਕਾਗਰ ਰੱਖ ਲੈਂਦਾ ਹੈ, ‘ਤੇ ਬਿੰਦਰਾ ਨੇ ਕਿਹਾ, ”ਮੈਂ ਇਸ ਲਈ 16 ਸਾਲ ਉਡੀਕ ਕੀਤੀ ਹੈ। ”ਵੀਣੀ ਦੀ ਸੱਟ ਕਾਰਨ ਮੈਦਾਨ ਤੋਂ ਬਾਹਰ ਚੱਲ ਰਹੀ ਸਾਨੀਆ ਮਿਰਜ਼ਾ ਨੇ ਕਿਹਾ ਕਿ ਉਸ ਦੀ ਸੱਟ ਠੀਕ ਹੋਣ ਵਾਲੀ ਹੈ ਤੇ ਛੇਤੀ ਹੀ ਕਾਮਨਵੈਲਥ ਖੇਡਾਂ ਦੀਆਂ ਤਿਆਰੀਆਂ ਵਿੱਢੇਗੀ।
ਇਸ ਮੌਕੇ ਆਈ.ਪੀ.ਐਲ. ਦੀ ਕਿੰਗਜ਼ ਇਲੈਵਨ ਪੰਜਾਬ ਟੀਮ ਦੀ ਮਾਲਕਣ ਪ੍ਰੀਤੀ ਜ਼ਿੰਟਾ ਨੂੰ ਹੀਰੇ ਦੀ ਇਕ ਕ੍ਰਿਕਟ ਗੇਂਦ ਭੇਟ ਕਰ ਕੇ ਸਨਮਾਨਤ ਕੀਤਾ ਗਿਆ। ਪ੍ਰੀਤੀ ਜ਼ਿੰਟਾ ਨੂੰ ਸਭ ਤੋਂ ਵੱਧ ਪ੍ਰਭਾਵਸ਼ਾਲੀ ਔਰਤਾਂ ਦੀ ਸੂਚੀ ਵਿਚ 23ਵਾਂ ਨੰਬਰ ਮਿਲਿਆ ਹੈ।  

'ਸਪੋਰਟਸ ਇਲਸਟ੍ਰੇਟਿਡ' ਨਾਮੀ ਮੈਗਜ਼ੀਨ ਦੀ ਪ੍ਰਭਾਵਸ਼ਾਲੀ ਵਿਅਕਤੀਆਂ ਦੀ ਸਾਲਾਨਾ ਸੂਚੀ ਵਿੱਚ ਸਭ ਤੋਂ ਪ੍ਰਭਾਵਸ਼ਾਲੀ ਵਿਅਕਤੀ ਦਾ ਜੇਤੂ ਕੌਣ ਹੈ?
'ਸਪੋਰਟਸ ਇਲਸਟ੍ਰੇਟਿਡ' ਨਾਮੀ ਮੈਗਜ਼ੀਨ ਦੀ ਪ੍ਰਭਾਵਸ਼ਾਲੀ ਵਿਅਕਤੀਆਂ ਦੀ ਸਾਲਾਨਾ ਸੂਚੀ ਵਿੱਚ, ਰਿਕਾਰਡਾਂ ਦੇ ਬਾਦਸ਼ਾਹ ਸਚਿਨ ਤੇਂਦੁਲਕਰ ਨੂੰ ਭਾਰਤੀ ਖੇਡਾਂ ਦਾ ਸਭ ਤੋਂ ਪ੍ਰਭਾਵਸ਼ਾਕਤੀ ਚੁਣਿਆ ਗਿਆ ਹੈ।